CELEX: 32006R1980
Language: mt
Date: 2006-12-20
Title: Regolament tal-Kummissjoni (KE) Nru 1980/2006 ta’ l- 20 ta’ Diċembru 2006 li jistabbilixxi miżuri tranżitorji li jemendaw ir-Regolament (KE) Nru 2076/2002 u d-Deċiżjonijiet 2001/245/KEE, 2002/928/KE u 2006/797/KE fir-rigward ta' l-issoktar ta' l-użu ta' ċerti sustanzi attivi li mhumiex inklużi fl-Anness I tad-Direttiva 91/414/KEE minħabba l-adeżjoni tal-Bulgarija Test b’rilevanza għaż-ŻEE.

1.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               638
            
         REGOLAMENT TAL-KUMMISSJONI (KE) Nru 1980/2006
   ta’ l-20 ta’ Diċembru 2006
   li jistabbilixxi miżuri tranżitorji li jemendaw ir-Regolament (KE) Nru 2076/2002 u d-Deċiżjonijiet 2001/245/KEE, 2002/928/KE u 2006/797/KE fir-rigward ta' l-issoktar ta' l-użu ta' ċerti sustanzi attivi li mhumiex inklużi fl-Anness I tad-Direttiva 91/414/KEE minħabba l-adeżjoni tal-Bulgarija
   (Test b’ rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat ta' l-Adeżjoni tal-Bulgarija u r-Rumanija, u b'mod partikolari l-Artikolu 4(3) tiegħu,
   Wara li kkunsidrat l-Att ta' l-Adeżjoni tal-Bulgarija u r-Rumanija, u b'mod partikolari l-Artikolu 42 tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 2076/2002 (1) u d-Deċiżjonijiet tal-Kummissjoni 2001/245/KEE (2), 2002/928/KEE (3) u 2006/797/KE (4) fihom dispożizzjonijiet għall-esklużjoni ta' ċerti sustanzi attivi mill-Anness I tad-Direttiva 91/414/KEE u għall-irtirar mill-Istati Membri ta' l-awtorizzazzjonijiet tal-prodotti għall-ħarsien tal-pjanti li fihom dawn is-sustanzi attivi. Dawk l-atti jipprovdu għal derogi li jippermettu l-issoktar ta' l-użu ta' ftit minn dawk is-sustanzi għal perjodu limitat ta' żmien sakemm jiġu żviluppati alternattivi oħrajn.
            
         
               (2)
            
            
               Il-Bulgarija applikat għal miżuri tranżitorji għal ċerti sustanzi attivi sabiex tiżgura li l-produzzjoni tkun tista' titwaqqaf gradwalment jew li dossier li jissodisfa r-rekwiżiti tad-Direttiva 91/414/KEE jkun jista' jiġi ppreżentat.
            
         
               (3)
            
            
               Ġiet ippreżentata u evalwata informazzjoni mill-Kummissjoni flimkien ma’ esperti minn Stati Membri li wriet il-ħtieġa għall-issoktar ta' l-użu tas-sustanzi kkonċernati. Għaldaqstant, huwa ġġustifikat li jkun permess, taħt kundizzjonijiet stretti mmirati lejn il-minimizzazzjoni ta' kwalunkwe riskju possibbli, perjodu itwal għall-irtirar ta' l-awtorizzazzjonijiet eżistenti għal użi essenzjali li għalihom għad m'hemmx alternattivi.
            
         
               (4)
            
            
               Ir-Regolament (KE) 2076/2002 u d-Deċiżjonijiet 2001/245/KEE, 2002/928/KEE u 2006/797/KE għandhom għalhekk jiġu emendati skond dan.
            
         
               (5)
            
            
               Il-miżuri previsti f'dan ir-Regolament huma konformi ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 2076/2002 huwa emendat kif ġej:
   
               (1)
            
            
               Fl-Artikolu 2 jiżdied il-paragrafu 4 li jmiss:
               “4.   B'deroga mill-paragrafu 3, għall-awtorizzazzjonijiet tal-prodotti għall-ħarsien tal-pjanti li fihom is-sustanzi elenkati fil-kolonna A ta' l-Anness II, il-Bulgarija tista' żżomm fis-seħħ l-awtorizzazzjonijiet tal-prodotti għall-ħarsien tal-pjanti li fihom dawk is-sustanzi għall-użi elenkati fil-kolonna C sat-30 ta' Ġunju 2009 bil-kundizzjoni li:
               
                           (a)
                        
                        
                           l-issuktar ta’ l-użu jkun aċċettat biss jekk ma jkollu ebda effetti ta’ ħsara fuq is-saħħa tal-bniedem jew ta’ l-annimali u ebda influwenza inaċċettabbli fuq l-ambjent;
                        
                     
                           (b)
                        
                        
                           tali prodotti għall-ħarsien tal-pjanti li jibqgħu fis-suq jiġu ttikkettati mill-ġdid sabiex jaqblu mal-kundizzjonijiet ta’ użu ristrett;
                        
                     
                           (c)
                        
                        
                           jiġu imposti l-miżuri kollha għat-trażżin tar-riskju sabiex jitnaqqas kull riskju possibbli;
                        
                     
                           (d)
                        
                        
                           ikunu qed jiġu studjati b’mod serju alternattivi għal tali użi.
                        
                     Il-Bulgarija għandha tinforma lill-Kummissjoni bil-miżuri li ttieħdu għall-applikazzjoni ta' dan il-paragrafu, u b’mod partikolari dwar l-azzjonijiet li ttieħdu skond il-punti (a) sa (d), sa mhux iktar tard mill-31 ta’ Diċembru ta’ kull sena.”
            
         
               (2)
            
            
               Fl-Artikolu 3 jiżdied il-punt (c) li ġej:
               
                           “(c)
                        
                        
                           għall-użi li għalihom l-awtorizzazzjoni għandha tiġi rtirata sat-30 ta' Ġunju 2009, għandha tiskadi sa mhux aktar tard mill-31 ta' Diċembru 2009.”
                        
                     
         
               (3)
            
            
               L-Anness II huwa emendat kif ġej:
               
                           (a)
                        
                        
                           L-intestatura tinbidel b'dan li ġej:
                           “Lista ta' awtorizzazzjonijiet imsemmija fl-Artikolu 2(3)u 2(4)”.
                        
                     
                           (b)
                        
                        
                           Fil-linja li tirreferi għal bensultap, taħt il-kolonna B tiddaħħal il-kelma “Bulgarija” u taħt il-kolonna C jiżdiedu l-kliem “Ġirasol, xitla tal-pitravi, patata u, alfalfa”.
                        
                     
                           (c)
                        
                        
                           Fil-linja li tirreferi għal prometryne, taħt il-kolonna B tiddaħħal il-kelma “Bulgarija” u taħt il-kolonna C jiżdiedu l-kliem “Ġirasol, qoton u Umbelliferae”.
                        
                     
                           (d)
                        
                        
                           fil-linja li tirreferi għal terbufos, taħt il-kolonna B tiddaħħal il-kelma “Bulgarija” u taħt il-kolonna C jiżdiedu l-kliem “Ristrett għal utenti professjonali bit-tagħmir protettiv xieraq. Trattament tal-ħamrija tal-patata, tabakk, qoton u pitravi.”
                        
                     
         Artikolu 2
   Id-Deċiżjoni 2001/245/KE hija emendata kif ġej:
   
               (1)
            
            
               L-Artikolu 2 jinbidel b'dan li ġej:
               “Artikolu 2
               1.   L-Istati Membri għandhom jiżguraw li:
               
                           (a)
                        
                        
                           l-awtorizzazzjonijiet ta' prodotti għall-ħarsien tal-pjanti li fihom iż-zineb jiġu rtirati fi żmien sitt xhur mid-data ta' l-adozzjoni ta' din id-Deċiżjoni;
                        
                     
                           (b)
                        
                        
                           mid-data ta' l-adozzjoni ta' din id-Deċiżjoni, ma għandha tingħata jew tiġġedded ebda awtorizzazzjoni tal-prodotti għall-ħarsien tal-pjanti li fihom iż-zineb skond id-deroga pprovduta fl-Artikolu 8(2) tad-Direttiva 91/414/KEE.
                        
                     2.   B'deroga mill-paragrafu 1, għall-awtorizzazzjonijiet tal-prodotti għall-ħarsien tal-pjanti li fihom iż-zineb, il-Bulgarija tista' żżomm fis-seħħ l-awtorizzazzjonijiet tal-prodotti għall-ħarsien tal-pjanti li fihom dik is-sustanza għall-użu f'uċuħ ta' l-ortokultura, dwieli, tabakk, tuffieħ u frott ta' l-għadma, bil-kundizzjoni li:
               
                           (a)
                        
                        
                           l-issuktar ta’ l-użu jkun aċċettat biss jekk ma jkollu ebda effetti ta’ ħsara fuq is-saħħa tal-bniedem jew ta’ l-annimali u ebda influwenza inaċċettabbli fuq l-ambjent;
                        
                     
                           (b)
                        
                        
                           tali prodotti għall-ħarsien tal-pjanti li jibqgħu fis-suq jiġu ttikkettati mill-ġdid sabiex jaqblu mal-kundizzjonijiet ta’ użu ristrett;
                        
                     
                           (c)
                        
                        
                           jiġu imposti l-miżuri kollha għat-trażżin tar-riskju sabiex jitnaqqas kull riskju possibbli;
                        
                     
                           (d)
                        
                        
                           ikunu qed jiġu studjati b’mod serju alternattivi għal tali użi.
                        
                     Il-Bulgarija għandha tinforma lill-Kummissjoni bil-miżuri li ttieħdu għall-applikazzjoni ta' dan il-paragrafu, u b’mod partikolari dwar l-azzjonijiet li ttieħdu skond il-punti (a) sa (d), sa mhux iktar tard mill-31 ta’ Diċembru ta’ kull sena.”
            
         
               (2)
            
            
               Fl-Artikolu 3 jiżdied paragrafu ieħor:
               “B'deroga mill-ewwel paragrafu, kwalunkwe konċessjoni ta' żmien mogħtija lill-Bulgarija, skond l-Artikolu 4(6) tad-Direttiva 91/414/KEE, għall-użi msemmija fl-Artikolu 2(2), għandha tkun qasira kemm jista' jkun u għandha tiskadi mhux iktar tard mill-31 ta' Diċembru 2009.”
            
         Artikolu 3
   Id-Deċiżjoni 2002/928/KE hija emendata kif ġej:
   
               (1)
            
            
               Fl-Artikolu 2 jiżdied il-punt (d) li ġej:
               
                           “(d)
                        
                        
                           għall-awtorizzazzjonijiet tal-prodotti għall-ħarsien tal-pjanti li fihom is-sustanzi elenkati fil-kolonna A ta' l-Anness, il-Bulgarija tista' żżomm fis-seħħ l-awtorizzazzjonijiet tal-prodotti għall-ħarsien tal-pjanti li fihom dawk is-sustanzi għall-użi elenkati fil-kolonna C sat-30 ta' Ġunju 2009 bil-kundizzjoni li:
                           
                                       (i)
                                    
                                    
                                       l-issuktar ta’ l-użu jkun aċċettat biss jekk ma jkollu ebda effetti ta’ ħsara fuq is-saħħa tal-bniedem jew ta’ l-annimali u ebda influwenza inaċċettabbli fuq l-ambjent;
                                    
                                 
                                       (ii)
                                    
                                    
                                       tali prodotti għall-ħarsien tal-pjanti li jibqgħu fis-suq jiġu ttikkettati mill-ġdid sabiex jaqblu mal-kundizzjonijiet ta’ użu ristrett;
                                    
                                 
                                       (iii)
                                    
                                    
                                       jiġu imposti l-miżuri kollha għat-trażżin tar-riskju sabiex jitnaqqas kull riskju possibbli;
                                    
                                 
                                       (iv)
                                    
                                    
                                       ikunu qed jiġu studjati b’mod serju alternattivi għal tali użi.
                                    
                                 
                     Il-Bulgarija għandha tinforma lill-Kummissjoni bil-miżuri li ttieħdu għall-applikazzjoni ta' dan il-paragrafu, u b’mod partikolari dwar l-azzjonijiet li ttieħdu skond il-punti (a) sa (d), sa mhux iktar tard mill-31 ta’ Diċembru ta’ kull sena.”
            
         
               (2)
            
            
               Fl-Artikolu 3 jiżdied il-punt c) li ġej:
               
                           “(c)
                        
                        
                           għall-użi li għalihom l-awtorizzazzjoni għandha tiġi rtirata sat-30 ta' Ġunju 2009, għandha tiskadi sa mhux aktar tard mill-31 ta' Diċembru 2009.”
                        
                     
         
               (3)
            
            
               Fl-Anness, fil-linja li tirreferi għal benomyl, taħt il-kolonna B tiddaħħal il-kelma “Bulgarija” u taħt il-kolonna C jiżdiedu l-kliem “Ristrett għal utenti professjonali bit-tagħmir protettiv xieraq. Dwieli, ħawħ, tadam u tabakk”.
            
         Artikolu 4
   Id-Deċiżjoni 2006/797/KE hi emendata kif ġej:
   
               (1)
            
            
               Fl-Artikolu 3, il-paragrafu 2 jinbidel b'dan li ġej:
               “2.   B'deroga mill-ewwel paragrafu, u mill-Artikolu 2, il-Bulgarija tista' żżomm fis-seħħ l-awtorizzazzjonijiet tal-prodotti għall-ħarsien tal-pjanti li fihom is-sodium tetrathiocarbonate għall-użi elenkati fil-kolonna C sat-30 ta' Ġunju 2009 bil-kundizzjoni li:
               
                           (a)
                        
                        
                           l-issuktar ta’ l-użu jkun aċċettat biss jekk ma jkollu ebda effetti ta’ ħsara fuq is-saħħa tal-bniedem jew ta’ l-annimali u ebda influwenza inaċċettabbli fuq l-ambjent;
                        
                     
                           (b)
                        
                        
                           tali prodotti għall-ħarsien tal-pjanti li jibqgħu fis-suq jiġu ttikkettati mill-ġdid sabiex jaqblu mal-kundizzjonijiet ta’ użu ristrett;
                        
                     
                           (c)
                        
                        
                           jiġu imposti l-miżuri kollha għat-trażżin tar-riskju sabiex jitnaqqas kull riskju possibbli;
                        
                     
                           (d)
                        
                        
                           ikunu qed jiġu studjati b’mod serju alternattivi għal tali użi.
                        
                     3.   L-Istat Membru kkonċernat għandu jinforma lill-Kummissjoni bil-miżuri li ttieħdu għall-applikazzjoni tal-paragrafi 1 u 2, u b’mod partikolari dwar l-azzjonijiet li ttieħdu skond il-punti (a) sa (d) ta' kull paragrafu, sa mhux iktar tard mill-31 ta’ Diċembru ta’ kull sena.”
            
         
               (2)
            
            
               Fl-Artikolu 4, it-tielet paragrafu jinbidel b'dan li ġej:
               “Fejn l-awtorizzazzjonijiet għandhom jiġu rtirati skond l-Artikolu 3(1) sa mhux iktar tard mil-31 ta’ Mejju 2010, il-perjodu għandu jiskadi sa mhux iktar tard mit-30 ta’ Novembru 2010.
               Fejn l-awtorizzazzjonijiet għandhom jiġu rtirati skond l-Artikolu 3(3) sa mhux iktar tard mit-30 ta’ Ġunju ta’ l-2009, il-perjodu għandu jiskadi sa mhux iktar tard mill-31 ta’ Diċembru 2009.”
            
         
               (3)
            
            
               Fl-Anness tad-Deċiżjoni 2006/797/KE, it-titolu ta' l-Anness jinbidel bil-kliem “Lista ta' awtorizzazzjonijiet imsemmija fl-Artikolu 3(1) u 3(2)”. Fil-linja li tirreferi għal Sodium tetrathiocarbonate, taħt il-kolonna B tiddaħħal il-kelma “Bulgarija” u taħt il-kolonna C jiżdiedu l-kliem “Diżinfezzjoni tal-ħamrija fl-ortikoltura u d-dwieli”.
            
         Artikolu 5
   Dan ir-Regolament għandu jidħol fis-seħħ soġġett għal u fid-data tad-dħul fis-seħħ tat-Trattat ta' l-Adeżjoni tal-Bulgarija u r-Rumanija.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 20 ta’ Diċembru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 319, 23.11.2002, p. 3. Ir-Regolament kif emendat l-aħħar bir-Regolament (KE) No 1335/2005, (ĠU L 211, 13.8.2005, p. 6).
   
      (2)  ĠU L 88, 28.3.2001, p. 19.
   
      (3)  ĠU L 322, 27.11.2002, p. 53. Id-Deċiżjoni kif emendata l-aħħar bir-Regolament (KE) Nru 1335/2005.
   
      (4)  ĠU L 324, 23.11.2006, p. 8.